EkBass/fiwiki-20250220-pages-articles huggingface dataset:
Brendan Smith

Brendan Smith (s. 8. helmikuuta 1989, Mimico, Ontario) on kanadalainen jääkiekkoilija, pelipaikaltaan puolustaja. Hän edustaa tällä hetkellä NHL- seura Dallas Starsia. Smith on Red Wingsin ensimmäisen kierroksen varaus vuodelta 2007. Ennen ammattilaisuraansa hän pelasi yliopistokiekkoa Wisconsinin yliopiston joukkueessa. Heinäkuussa 2024 Smith teki vapaana agenttina Dallas Starsin kanssa vuoden mittaisen ja miljoonan dollarin arvoisen sopimuksen. Myös Smithin veli Reilly on NHL-jääkiekkoilija. ==Lähteet== * === Viitteet === Luokka:Kanadalaiset jääkiekkoilijat Luokka:Dallas Starsin pelaajat Luokka:Detroit Red Wingsin varaamat pelaajat Luokka:Vuonna 1989 syntyneet Luokka:Elävät henkilöt
Phrynobatrachus dispar

Phrynobatrachus dispar on aitosammakoiden heimoon kuuluva sammakkolaji. Lajia tavataan ainoastaan Guineanlahdella sijaitsevalla Príncipen saarella. Lajin latinankielinen dispar-nimi tarkoittaa erilaista. Aikaisemmin samaan lajiin luettiin kuuluviksi myös läheisellä São Tomén saarella elävät samankaltaiset sammakot. Nykyisin ne muodostavat Phrynobatrachus leveleve -lajin. == Ulkonäkö ja koko == Laji on pituudeltaan alle 25 millimetriä. Naaraspuoliset yksilöt kasvavat 17,8–24,7-millimetrisiksi ja koiraat puolestaan 13,5–18,1 mm pitkiksi. == Levinneisyys == Phrynobatrachus dispar on Guineanlahdella sijaitsevan ja São Tomé ja Príncipen saarivaltioon kuuluvan Príncipen saaren kotoperäinen laji. Lajia tavataan saarella merenpinnan tasolta korkeimmalle kohdalle eli 948 metriin saakka. Lajin populaatiota pidetään vakaana. == Elinympäristö ja uhkat == Laji elää aarniometsissä, hylätyillä plantaaseilla, joissa vallitsevat kosteat olosuhteet sekä maanviljelykäytössä olevien alueiden pensaikoissa. Laji ei yleensä tule lähelle ihmisasutusta. Tavallisesti Phrynobatrachus dispar lisääntyy kaikentyyppisissä vesistöissä, mutta ei kuitenkaan viljelyalan kuivaukseen tarkoitetuissa ojissa. Lajilla ei ole välittömiä uhkia, sillä se on sopeutuvainen ja pystyy elämään niin metsissä kuin ihmisen muokkaamissa elinympäristöissäkin. == Lähteet == == Aiheesta muualla == *Kuvia lajista Luokka:Aitosammakot
JaVale McGee

JaVale Lindy McGee (s. 19. tammikuuta 1988 Flint, Michigan) on yhdysvaltalainen koripalloilija, pelipaikaltaan sentteri. McGee on edustanut NBA-liigan Golden State Warriorsia, Washington Wizardsia, Denver Nuggetsia, Philadelphia 76ersia, Dallas Mavericksia ja Los Angeles Lakersiä. Vuosina 2017 ja 2018 McGee voitti Warriorsissa NBA:n mestaruuden. Kesällä 2018 hän siirtyi LeBron Jamesin vahvistamaan Los Angeles Lakersiinhttp://www.nba.com/article/2018/07/01/report-los-angeles-lakers- adding-javale-mcgee jossa voitti kolmannen NBA-mestaruutensa. Marraskuussa 2020 McGee siirtyi Cleveland Cavaliersiin. Ennen ammattilaisuraansa McGee pelasi yliopistokoripalloa Nevadan yliopiston joukkueessa. McGee valittiin Yhdysvaltain miesten maajoukkueen kokoonpanoon Tokion kesäolympialaisiin 2020,https://www.espn.com/olympics/story/_/id/31827912/cleveland-cavaliers- kevin-love-withdrawing-team-usa-tokyo-olympics missä maa voitti kultaa. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1988 syntyneet Luokka:Elävät henkilöt
Ryd

Ryd on taajama Tingsrydin kunnassa Etelä-Ruotsissa. Se sijaitsee Kronobergin läänissä ja Smålandin maakunnassa. Vuoden 2010 lopussa taajamassa oli 1 415 asukasta. Ryd on aikaisemmin ollut kauppala. Aluksi sen nimenä oli Almundsryd. Kauppalaan kuului huomattavasti nykyistä taajamaa suurempi alue. Nykyään kauppalan alue kuuluu Tingsrydin kunnan ohella Älmhultin kuntaan. ==Väestönkehitys== ==Lähteet== Luokka:Ruotsin taajamat Luokka:Ruotsin kauppalat Luokka:Tingsrydin kunta
Bergkvara

Bergkvara on taajama Torsåsin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 940 asukasta. Bergkvara on aikaisemmin ollut epäitsenäinen kauppala. Sen lakkauttamisen jälkeen Bergkvara oli myös taajaväkinen yhdyskunta. ==Väestönkehitys== ==Lähteet== Luokka:Ruotsin taajamat Luokka:Ruotsin epäitsenäiset kauppalat Luokka:Torsåsin kunta
Gamleby

Gamleby on taajama Västervikin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 2 775 asukasta. Gamleby on aikaisemmin ollut epäitsenäinen kauppala. Lisäksi on ollut olemassa Gamlebyn taajaväkinen yhdyskunta. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin epäitsenäiset kauppalat *
Påskallavik

Påskallavik on taajama Oskarshamnin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 1 083 asukasta. Påskallavik on aikaisemmin ollut epäitsenäinen kauppala. ==Väestönkehitys== ==Lähteet== Luokka:Ruotsin taajamat Luokka:Ruotsin epäitsenäiset kauppalat Luokka:Oskarshamnin kunta
Kristianopel

Kristianopel on pientaajama Karlskronan kunnassa Etelä-Ruotsissa. Se sijaitsee Blekingen läänissä ja Blekingen maakunnassa Itämeren rannalla. Vuoden 2010 lopussa pientaajamassa oli 91 asukasta. Kristianopel on aikaisemmin ollut epäitsenäinen kauppala ja 1600-luvulla se oli kaupunki. ==Katso myös== Muut Blekingen entiset kaupungit: * Avaskär * Elleholm * Lyckå ==Lähteet== == Aiheesta muualla == Luokka:Ruotsin pientaajamat Luokka:Ruotsin epäitsenäiset kauppalat Luokka:Karlskronan kunta
Virserum

Virserum on taajama Hultsfredin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 1 742 asukasta. Virserum on aikaisemmin ollut kauppala, jolloin kauppalaan kuului paljon taajamaa suurempi alue. Kauppalalla oli käytössään oma vaakuna. Kuva:Virserum vapen.svg|Virserumin kauppalan vaakuna ==Väestönkehitys== ==Lähteet== == Aiheesta muualla == Luokka:Ruotsin taajamat Luokka:Ruotsin kauppalat Luokka:Hultsfredin kunta
Bodafors

Bodafors on taajama Nässjön kunnassa Etelä-Ruotsissa. Se sijaitsee Jönköpingin läänissä ja Smålandin maakunnassa. Vuoden 2010 lopussa taajamassa oli 1 886 asukasta. Bodafors on aikaisemmin ollut kauppala. Sillä oli käytössään oma vaakuna. Kuva:Bodafors vapen.svg|Bodaforsin kauppalan vaakuna ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin kauppalat Luokka:Nässjön kunta
Norrahammar

thumb|right|250px|Norrahammarin keskustaa. Kuvassa näkyy myös Norrahammarin kirkko. Norrahammar on entinen taajama Jönköpingin kunnassa Etelä-Ruotsissa. Se sijaitsee Jönköpingin läänissä ja Smålandin maakunnassa. Taajama kasvoi yhteen Jönköpingin taajaman kanssa jo vuosikymmeniä sitten. Norrahammar on aikaisemmin ollut myös kauppala, josta tuli vuoden 1971 kuntauudistuksessa osa Jönköpingin kuntaa. Kauppalalla oli käytössään oma vaakuna. Kuva:Norrahammar vapen.svg|Norrahammarin kauppalan vaakuna ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin kauppalat Luokka:Jönköpingin kunta
Figeholm

Figeholm on taajama Oskarshamnin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 743 asukasta. Figeholm on aikaisemmin ollut epäitsenäinen ja itsenäinen kauppala. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin kauppalat Luokka:Oskarshamnin kunta
Holmsund

Holmsund on taajama Uumajan kunnassa Pohjois-Ruotsissa. Se sijaitsee Västerbottenin läänissä ja Västerbottenin maakunnassa Uumajanjoen suulla. Vuoden 2010 lopussa taajamassa oli 5 489 asukasta. Holmsund on aikaisemmin ollut kauppala, jolloin siihen kuului myös Obbolan taajama. Kauppalalla oli käytössään oma vaakuna. Kuva:Holmsund-vapen.svg|Holmsundin kauppalan vaakuna ==Väestönkehitys== ==Katso myös== * Sininen tie ==Lähteet== ==Aiheesta muualla== Luokka:Ruotsin taajamat Luokka:Ruotsin kauppalat Luokka:Uumajan kunta
Kuninkaanhaan koulu

Kuninkaanhaan koulu on Porissa Kuninkaanhaan kaupunginosassa toimiva koulu, joka järjestää opetusta vuosiluokille 6.–9. Koulun rehtorina toimii Veera Toivonen, ja koulussa on noin 30 opettajaa. Vuonna 2021 oppilaita oli noin 410.. Koulurakennus on valmistunut vuonna 1960 ja peruskorjattu vuonna 2015. Koulussa toimi aikaisemmin myös lukio, joka lakkautettiin kevätlukukauden 2009 jälkeen. Kuninkaanhaan lukio oli perustettu vuonna 1974 peruskoulu-uudistuksen yhteyssä. Sen edeltäjä oli vuonna 1880 perustettu Porin tyttölyseo. Kuninkaanhaan lukiossa oli pitkään myös erityinen urheilijoille tarkoitettu linja. == Lähteet == Luokka:Porin peruskoulut Luokka:Kuninkaanhaka
Stoned Love

Stoned Love on kokoelma yhdysvaltalaisen The Supremes -lauluyhtyeen levytyksistä vuosilta 1970, 1971 ja 1973. Diana Ross oli tuolloin siirtynyt soolouralle ja yhtyettä johti sen alkuperäisjäsen Mary Wilson. Albumin kappaleet on julkaissut alun perin Tamla Motown. Tuottajana on toiminut pääasiassa Frank Wilson ja sen lisäksi kappaleen "Bad Weather" osalta Stevie Wonder ja kappaleen "River Deep, Mountain High" osalta Nick Ashford ja Val Simpson. Viimeksi mainittu kappale on taltioitu yhdessä soul-yhtye The Four Topsin kanssa. == Kappaleet == Menestyskappaleiden yhteydessä on kansitekstissä mainitut listasijoitukset Britanniassa. ; Sivu 1 # Together We Can Make Such Sweet Music (R. Drapkin, M. Coleman) 1970 # Stoned Love (F. Wilson, Y. Samoht) 1970 (UK #3 1/1971) # It's Time to Break Down (E. Hendley, F. Wilson) 1970 # I Wish I Were Your Mirror (P. Sawyer, F. Wilson) 1970 # Here Comes the Sunrise (C. Davis) 1971 # This Is the Story (F. Wilson, P. Sawyer) 1971 # River Deep, Mountain High (P. Spector, J. Barry, E. Greenwich) 1971 (The Four Topsin kanssa) (UK #11 7/1971) ; Sivu 2 # Nathan Jones (K. Wakefield, L. Caston) 1971 (UK #9 5/1971) # Come Together (J. Lennon, P. McCartney ) 1970 # Na Na Hey Hey Kiss Him Goodbye (G. DeCarlo, D. Frashuer, P. Leka) 1970 # Thank Him for Today (V. Dimirco) 1970 # Bridge Over Troubled Water (P. Simon, A. Garfunkel ) 1970 # Love It Came to Me This Time (K. Wakefield, L. Caston) 1971 # Bad Weather (S. Wonder, I. Tucker Jr.) 1973 Kappaleen "Na Na Hey Hey Kiss Him Goodbye" kerrotaan olevan versio Steamin ainoasta hitistä. Musiikkikustantaja on Jobete Music (UK) Ltd. paitsi "River Deep, Mountain High": Trio Music Ltd., "Come Together": Northern Songs Ltd., "Na Na Hey Hey Kiss Him Goodbye": Chappell & Co. Ltd., "Bridge Over Troubled Water": Pattern Music Ltd. ja "Bad Weather" Jobete Music (UK) Ltd. / Black Bull. == Lähteet == * The Supremes LP Stoned Love (Music for Pleasure MFP 50421) === Viitteet === Luokka:Vuoden 1978 kokoelma-albumit Luokka:Brittiläiset soulalbumit
Joseph Swan

Joseph Wilson Swan ()britannica.com: Joseph Wilson Swan oli brittiläinen fyysikko ja kemisti, jonka keksinnöt ja kokeilut kilpailivat Thomas Edisonin kehittämän sähkönjakelujärjestelmän kanssa. Swan oli nuori apteekkari, kun hän innostui 1860-luvulla yrittämään hehkulampun kehittämistä, mutta kunnollista tyhjiötä oli vaikea saada aikaan ilman elohopeapumppua. Newcastlessa alkuvuonna 1879, puolisen vuotta ennen Edisonia, hän esitteli hehkulampun, ja rakensi kotiinsa sähkövalaistuksen. Edison kuitenkin ehti patentoida keksinnön ennen Swania. Myöhemmin miehillä oli yhteisyritys Ediswan hehkulamppujen myyntiin Britanniassa. Swan on keksinyt myös bromidipaperin käytön valokuvauksessa, minkä ansiosta voitiin vedostaa ensimmäiset korkeatasoiset valokuvat. Swan aateloitiin 1904 (Sir Joseph Wilson Swan). == Lähteet == * ===Viitteet=== == Aiheesta muualla == Luokka:Brittiläiset keksijät Luokka:Brittiläiset fyysikot Luokka:Brittiläiset aateliset Luokka:Vuonna 1828 syntyneet Luokka:Vuonna 1914 kuolleet
Chase Tower (Phoenix)

Chase Tower on 147 metriä korkea pilvenpiirtäjä Phoenixin kaupungissa Arizonan osavaltiossa Yhdysvalloissa. Rakennus on tunnettu aikaisemmin nimillä Valley Center ja Bank One Center. Chase Tower on Phoenixin korkein rakennus, ja siinä on 40 kerrosta. Vuonna 2007 rakennus myytiin 166,9 miljoonalla dollarilla, joka on korkein toimistorakennuksesta maksettu hinta Phoenixissa. == Lähteet == == Aiheesta muualla == Luokka:Arizonan rakennukset ja rakennelmat Luokka:Phoenix Luokka:Yhdysvaltain pilvenpiirtäjät
Rajamerkki (rautatieliikenne)

Rajamerkki on merkki, joka osoittaa rautatien vaihteessa tai raideristeyksessä paikan, jota edempänä veturi tai vaunu ei saa olla, ettei se estä viereisen raiteen liikennettä. Mikään osa junasta ei saa ulottua rajamerkkiä lähemmäksi vaihdetta. Rajamerkki voi olla teräksinen tai puinen paalu, joustava teräsvaijerin pätkä tai kiskon syrjään maalattu merkki.Iso tietosanakirja, Otava 1931-1939, hakusana sakkopaalu.Otavan iso tietosanakirja, Otava 1960-1965, hakusana sakkopaalu. ==Lähteet== Luokka:Rautatietekniikka
DAVA Foods

DAVA Foods A/S on tanskalainen elintarvikealan tuotanto- jakelu ja pakkaussyritys. Sen pääkonttori sijaitsee Hadsundissa. Yhtiö myy tuotteitaan Euroopan markkinoille. Konsernin vuosittainen liikevaihto oli vuoden 2019 maaliskuussa noin 1,3 miljardia Tanskan kruunua. Henkilökuntaa yhtiöllä oli samaan aikaan vajaat 300.https://hadsundfolkeblad.dk/nyheder/finsk-aegpakkeri- paa-danske-haender/661c6fab-2c2c-4bb5-82b4-f938422d0b2b Dava Foods muodostui 1. marraskuuta 2015, kun Tanskassa toimiva Hedegaard Foods, Ruotsissa toimiva Svenska Lantägg AB ja Suomessa toimiva Muna Foods Oy yhdistyivät. == Lähteet == Luokka:Tanskalaiset elintarvikeyhtiöt
Foxconn

Hon Hai Precision Industry Co, Ltd eli Foxconn on taiwanilainen monikansallinen maailman suurimpiin kuuluva elektroniikan sopimusvalmistaja. Foxconnin pääkonttori sijaitsee Tuchengissa. Foxconn on eräs maailman suurimmista työnantajista, sillä yrityskonsernin henkilökuntaan raportoitiin kuuluvan noin 1,2 miljoonaa työntekijää (2015), toisen lähteen mukaan 1,06 miljoonaa työntekijää. Talouslehti Fortune luokitteli Hon Hai Precision Industry -yrityksen vuonna 2015 maailman 31. suurimmaksi pörssiyhtiöksi. Sen liikevaihto oli tällöin 139,0 miljardia USD ja nettovoitto 4,2 miljardia dollaria. Foxconn on useiden tunnettujen elektroniikkabrändien kuten Applen tuotteiden valmistaja. == Historia == Foxconn sai alkunsa vuonna 1974, kun sen perustaja, 23-vuotias Terry Gou sai 7 500 dollarin lainan äidiltään yrityksen perustamiseen. Aluksi Foxconn valmisti television osia Admiral TV -nimiselle yhtiölle. Foxconn on ollut mukana useissa kiistoissa, liittyen siihen, kuinka se kohtelee työntekijöitä Kiinassa. Vuonna 2012 Apple palkkasi Fair Labor Associationin tarkastamaan työoloja Foxconnin tehtailla Chuangdongissa ja Chengdussa. Vuonna 2016 Foxconn korvasi 60 000 työntekijää roboteilla. Ennen muutosta työntekijöitä oli 110 000 ja jälkeen 50 000.http://www.bbc.com/news/technology-36376966 Saman vuoden helmikuussa Foxconn ilmoitti ostavansa enemmistön Sharpista 3,9 miljardilla eurolla. Vuonna 2019 Foxconn aikoo leikata kuluja 20 miljardia Kiinan juania eli 2,88 miljardia Yhdysvaltain dollaria.https://finance.yahoo.com/news/foxconn-aims- cut-2-9-120953074.html Foxconn aikoo rakentaa tehtaan Kiinan Zhuhainiin. Investoinnin arvo on yhdeksän miljardia Yhdysvaltain dollaria.https://finance.yahoo.com/news/foxconn-sharp- build-9-billion-100108526.html Vuonna 2017 uutisoitiin yhtiön aikeista investoida 10 miljardia dollaria tuotantoon Wisconsinissa Yhdysvalloissa. Aikeena oli rakentaa "innovaatiokeskuksia" sekä LCD-näyttöjen tehdas, josta yhtiö saisi 2,85 miljardin dollarin veroedun. Vuonna 2021 aikeen mittakaava muuttui 672 miljoonan dollarin investoinniksi. Vuonna 2023 kerrottiin, että yhtiö myy kaksi lähes tyhjillään olevaa rakennusta osavaltiossa. Tietojen mukaan yhtiö vaihtoi jatkuvasti suunnitelmaa yrittäessään etsiä keinoa ansaita projektilla ja televisioiden kokoonpano lopetettiin nopeasti kun kuvat oli otettu. Projektia on sanottu vain keinoksi välttää veroja. Foxconnin perustaja Terry Gou on tunnettu ilmoituksista, jotka eivät toteudu. Esimerkkejä ovat Vietnam vuonna 2007, Brasilia vuonna 2011, Pennsylvania vuonna 2013 ja Indonesia vuonna 2014, joissa yhtiö ilmoitti valtavista tehtaista, jotka eivät joko toteudu lainkaan tai jäävät kauas lupauksista. == Lähteet == == Aiheesta muualla == * About Hon Hai. Group Profile * Foxconnin kotisivut * Luokka:Taiwanilaiset elektroniikkayhtiöt Luokka:Matkapuhelinvalmistajat
Konna (Mali)

Konna on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen varrella 68 kilometriä Moptista pohjoiseen. Kunnassa on 36 800 ja keskuskylässä 9 900 asukasta (vuonna 2009). ==Maantiede ja ilmasto== Konnan kunnan pinta-ala on 800 neliökilometriäAnalyse-diagnostic, s. 30.. Se rajoittuu idässä Douentzan piirin Dangol-Borén ja Bandiagaran piirin Lowol Guéoun, etelässä Moptin piirin Kounarin ja Borondougoun, lännessä Dialloubén sekä pohjoisessa Ouroubé Douddén ja Youwaroun piirin Déboyen kuntiin.. Kunta on pinnanmuodostukseltaan kumpuilevaa tasankoa. Osa siitä kuuluu Nigerin tulva-alueeseen. Vesistöjä ovat Nigerin lisäksi lukuisat tulvajärvet. Luonnonvarainen kasvillisuus käsittää heinäkasveja ja matalaa puustoa. Seutu kuuluu Sahelin vyöhykkeeseen. Kuiva ja viileä kausi kestää marraskuusta helmikuuhun, kuiva ja kuuma kausi maaliskuusta toukokuuhun ja sadekausi yleensä kesäkuusta lokakuuhun. Vuotuinen sademäärä on 300–500 millimetriä. ==Asutus== Kuntaan kuuluu 28 kylää. Niistä suurimmat ovat Konnan jälkeen 3 700 asukkaan Koubi ja yli 2 000 asukkaan Kontza Bozo, Kontza Peulh, Kotaka ja Sense. Asukkaat ovat etupäässä fulbeja ja bozoja. Lisäksi on tuaregeja, somonoja, markoja, bambaroita, dogoneja ja songhaita. Yleisin kieli on fulani. Yli 90 % väestöstä on muslimeja.Analyse-diagnostic, s. 32. ==Liikenne, elinkeinot ja palvelut== Konnan kautta kulkee Bamakon ja Gaon välinen päällystetty maantie RN16. Kylässä on autoasema. Paikallisia liikennevälineitä ovat hevoskärryt, veneet ja moottoripyörät.Analyse-diagnostic, s. 37. Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi (68 % tuotannosta), riisi (19 %), durra (11 %), maapähkinä ja lehmänpapu. Kotieläimiä ovat naudat, lampaat, vuohet ja aasit. Kalastuksen tuotanto on vuosittain 276 tonnia tuoretta ja 44 tonnia savustettua ja kuivattua kalaa, jota viedään Moptiin, Bamakoon, Douentzaan, Sikassoon ja Koutialaan. Lisäksi harjoitetaan puunhankintaa, keräilyä, käsityöammatteja ja kaupankäyntiä. Konnassa pidetään viikoittain tärkeät markkinat, jotka houkuttelevat kauppiaita aina Bamakosta ja Norsunluurannikolta asti. Teollisuutta kunnassa ei ole lainkaan.Analyse- diagnostic, s. 33–38. Kunnassa toimii 16 alakoulua, Konnan yhdistetty ala- ja yläkoulu, koraanikouluja ja lukutaitokeskuksia. Terveyspalveluihin kuuluvat Konnan, Kontza Bozon ja Kontza Peulhin terveyskeskukset sekä kolme apteekkia. Vesihuolto käsittää kaivoja, porakaivoja ja vesiposteja. Muita palveluja ovat torialueet, kaupat, hirssimyllyt, riisinkuorintakoneet, kaksi eläinten rokotuspaikkaa, teurastamo lihakauppoineen ja nuorisotalo.Analyse-diagnostic, s. 73–78. ==Matkailu== Paikallisia nähtävyyksiä ovat lähistöllä sijaitseva Débojärvi ja Konnan kaunis moskeija. Matkailu kuntaan on vähäistä. Majoituspalveluja tarjoavat leirintäalue ja nuorisotalo.Analyse-diagnostic, s. 38. ==Lähteet== * ===Viitteet=== Luokka:Malin kunnat Luokka:Moptin piiri
Bjørnstadin laivapiirrokset

Bjørnstadin laivapiirrokset sijaitsevat Sarpsborgissa Norjan Østfoldissa. Vinon ja matalan sivukallion kylkeen on hakattu laivaa esittäviä kalliopiirroksia. Suurin laiva, joka tunnetaan Norjassa nimeltä Bjørnstadskipet, on 4 metriä pitkä ja 1,5 metriä korkea. Samassa kalliossa on myös pienempiä laivoja, joilla on kuitenkin pituutta noin metrin. Suurin laiva lienee Fennoskandian suurin laivapiirros. Laivapiirrokset ajoitetaan pronssikaudelle noin 1 000 eaa. Piirroksen voi nähdä kulkemalla maantietä 583 (fylkevei) Skjebergiin ja noin 3,5 kilometriä Hafslundin kirkolta Haugeveieniin, jossa on opastus parkkipaikalle. == Valokuvia == File:Bjørnstadskipet 20120518-06.JPG|Piirroskohteessa on laivapiirroksia. File:Bjørnstadskipet 20120518-01.JPG| File:Bjørnstadskipet 20120518-09.JPG| File:Bjørnstadskipet 20120518-05.JPG|Suurin laiva on yli 4 metriä pitkä. File:Bjørnstadskipet 20120518-08.JPG| File:Bjørnstadskipet 20120518-10.JPG| File:Bjørnstadskipet 2.JPG|Päällikkö nostaa kädessään olevaa esinettä ylös. File:Bjørnstadskipet 20120518-02.JPG|Kaksi muuta laivaa ovat noin 1 metrin pituisia. File:Bjørnstadskipet 20120518-03.JPG| File:Bjørnstadskipet 20120518-04.JPG|Pakkasrapautuminen on rikkonut piirrosta. == Aiheesta muualla == * Arild Hauge: HELLERISTNINGER ROCK CARVING (halristinger), 2005 * Geocatshing: The Antiquity” Bjørnstadskipet – kjom #39 * Østfold: Sarpsborg * Kulturminnesøk: Bjørnstadskipet Luokka:Norjan kalliopiirrokset Luokka:Skandinavian pronssikauden kalliopiirrokset Luokka:Sarpsborg
Neon Hitch

Neon Hitch (s. 25. toukokuuta 1986) on brittiläinen laulaja ja lauluntekijä. Laulu-uransa ohella hän on myös kirjoittanut kappaleita muille artisteille. Vuonna 2012 Hitch julkaisi debyyttisoolosinglensä, "Fuck U Betta", joka sijoittui Billboardin Dance Club Songs -listan ykkössijalle. Aiemmin Gym Class Heroesin single "Ass Back Home", jolla hän on vierailevana laulajana, sijoittui Billboard Hot 100 -listalla 20 parhaan joukkoon. Vuonna 2010 Hitch teki levytyssopimuksen Warner Bros. Recordsin kanssa, mutta lopetti yhteistyön yhtiön kanssa vuonna 2014. Hitchin ensimmäinen studioalbumi, Eleutheromaniac, oli tarkoitus julkaista vuoden 2014 aikana. Sitä ei kuitenkaan koskaan julkaistu. Vuonna 2016 hän julkaisi debyyttialbuminsa, Anarchy. == Lähteet == Luokka:Brittiläiset laulajat Luokka:Elävät henkilöt Luokka:Vuonna 1986 syntyneet
Lockerz

Lockerz oli internetissä toimiva yhteisöpalvelu. Seattlessa, Yhdysvalloissa perustetulla yrityksellä oli oman ilmoituksensa mukaan toukokuussa 2011 lähes 19 miljoonaa käyttäjää. Sivustolla käyttäjät voivat kerätä pisteitä (PTZ) mm. kirjautumalla sisään, katsomalla lyhyitä videoita, kutsumalla ystäviä ja vastaamalla päivittäisiin kysymyksiin. Pisteillä käyttäjät voivat ostaa kaupasta erilaisia tuotteita, kuten vaatteita ja elektroniikkaa. Vuonna 2011 Lockerzissa esitettiin 12-osainen The Homes -niminen web-sarja, jonka pääosassa oli Chelsea Kane. Lockerz suljettiin vuonna 2014. Sen liiketoimintamallia epäiltiin huijaukseksihttps://web.archive.org/web/20111219061809/http://lockerz- scam.com/2010/06/20/is-lockerz-a-scam/. == Lähteet == == Aiheesta muualla == *Lockerz.com Luokka:Yhteisöpalvelut
Melanie Amaro

Melanie Ann Amaro (s. 26. kesäkuuta 1992 Sunrise, Florida) on yhdysvaltalainen laulaja, joka voitti X Factor USA:n ensimmäisen kauden vuonna 2011. Häntä valmensi ohjelmassa Simon Cowell. Amaron ensimmäinen studioalbumi "Truly" oli tarkoitus julkaista vuoden 2012 joulukuussa, mutta sitä ei ole julkaistu vielä kesään 2014 mennessä. Levyn ennakkomyynnin on kerrottu olleen niin heikkoa, ettei levystä luultavasti tulisi menestystä. Myöskään Amaron toistaiseksi julkaistut singlet eivät ole menestyneet listoilla. Hän ei myöskään ole ehkä saanut X Factorin voitosta luvattua viittä miljoonaa dollaria, sillä sen ehtona on tietty määrä julkaistuja albumeja. == Diskografia == === Singlet === * Don’t Fail Me Now (2012) * Long Distance (2012) * Fuel My Fire (feat. Fabolous) (2014) * Dust (2015) * The One (2016) ==== Vierailevana artistina ==== * Girl Code (Rocki Boulis feat. Melanie Amaro) (2012) * Can’t Wait (Konshens feat. Melanie Amaro) (2015) == Lähteet == == Aiheesta muualla == *Virallinen sivusto Luokka:Yhdysvaltalaiset laulajat Luokka:Vuonna 1992 syntyneet Luokka:Elävät henkilöt
Jamie Murray

Jamie Robert Murray (s. 13. helmikuuta 1986 Dunblane, Skotlanti, Iso- Britannia) on skotlantilainen tennispelaaja. Murray aloitti ammattilaisuransa vuonna 2004. Parhaimmillaan hän on ollut ATP-listalla nelinpelissä sijalla 23. Hän on voittanut urallaan seitsemän ATP-turnausta nelinpelissä. Vuonna 2007 hän voitti serbialaisen Jelena Jankovićin kanssa Wimbledonin sekanelinpelimestaruuden. Murrayn pikkuveli Andy Murray on menestynyt tennispelaaja. Kahdeksanvuotiaana he säilyivät hengissä Dunblanen verilöylystä, jossa kouluun kohdistuneessa iskussa kuoli itsemurhan tehneen Thomas Hamiltonin lisäksi kuusitoista lasta ja opettaja ammuskelun seurauksena. Murrayt onnistuivat piiloutumaan rehtorin pöydän alle ja säilyivät siten joukkosurmasta hengissä. Murray meni naimisiin lokakuussa 2010 kolumbialaisen Alejandra Gutierrezin kanssa. == Lähteet == == Aiheesta muualla == * Jamie Murrayn kotisivut Luokka:Brittiläiset tennispelaajat Luokka:Vuonna 1986 syntyneet Luokka:Elävät henkilöt
Kvennavikan kalliopiirrokset

Kvennavikan kalliopiirrokset sijaitsevat Skarnsundetin rannalla Inderøyan kunnassa Pohjois-Trøndelagin läänissä Norjassa. Kuvakenttään on kuvattu suuria kaloja, joka tekee sen suurimmaksi kaloja sisältäväksi kalliopiirroskentäksi Fennoskandiassa. Kohde sijaitsee 34 metriä merenpinnan yläpuolella, minkä perusteella kuviot ajoitetaan kivi- tai pronssikaudelle. Pyöreäpintainen silokallio viettää etelään ja sisältää 12 kalaa esittävää tyyliteltyä kuviota, jotka esittävät suurella todennäköisyydellä ruijanpallasta. Kalakuviot sijaitsevat peräkkäin siten, että ne muodostavat puoliympyrän. Tämän piirre arvellaan liittyvän rituaaliseen toimitukseen. Kalojen päät osoittavat keskustaan, paitsi yksi, joka on piirretty vastakkaissuntaiseen asentoon. Kalat ovatkin samanlaisia muodoltaan vain pienin eroavaisuuksin, vaikka yksi kala on täytetty verkkomaisella kuviolla. Jan M.Gjerde arvelee, että merivesi huuhteli silokalliota, kun kalan piirrokset aikanaan tehtiin. Kuviot ilmoitti Arne Tangstad vuonna 1930, jolloin arkeologi Theodor Petersen Vitenskapsmuseetista tutkin seuraavana vuonna. Kuvioita on tämän jälkeen tutkittu useita kertoja. Kohde vihittiin käyntikohteeksi kunnan 1000-vuotisjuhlallisuuksissa vuonna 2001 ja piirroksille on järjestetty viitoitus ja opastustaulut. == Lähteet == * === Viitteet === == Aiheesta muualla == * Kulturminnesök: Kvennavikan kalliopiirrokset * Luukkonen, Ismo: Kvennevika Luokka:Norjan kalliopiirrokset Luokka:Inderøy
Meripihkaimidi

Meripihkaimidi eli butaani-imidi (C4H5NO2) on heterosyklinen imidi. Yhdistettä käytetään pääasiassa orgaanisen kemian synteeseissä. ==Ominaisuudet, valmistus ja käyttö== Meripihkaimidi on huoneenlämpötilassa kiinteää ainetta. Väriltään kiteet ovat kellertäviä ja liukenevat hyvin veteen ja hieman niukemmin alkoholiin ja eettereihin. Meripihkaimidi hydrolysoituu meripihkahapoksi kuumennettaessa sen vesiliuosta emäksisissä olosuhteissa. Meripihkaimidiä valmistetaan meripihkahappoanhydridin ja ammoniakin välisellä reaktiolla. Toinen tapa on kuumentaa meripihkahapon ja ammoniakin tai urean muodostamaa meripihkahappodiamidin vesiliuosta. Muodostuva meripihkaimidi puhdistetaan kiteyttämällä.Carlo Fumagalli: Succinic Acid and Succinic Anhydride,Kirk- Othmer Encyclopedia of Chemical Technology, John Wiley & Sons, New York, 2006. Viitattu 12.01.2013 Meripihkahappoamidia käytetään orgaanisessa synteesissä lähtöaineena. Siitä saadaan pelkistämällä, joko sinkin avulla pyrrolia, natriumin kanssa pyrrolidiinia tai elektrolyyttisesti pelkistämällä pyrrolidonia. Merkittäviä yhdisteen johdannaisia ovat N-klooributaani-imidi ja N-bromibutaani-imidi, joita valmistetaan meripihkaimidin vesiliuoksen ja kloorin tai bromin tai vaihtoehtoisesti hypokloorihapokkeen tai natriumhypobromiitin välisellä reaktiolla. == Lähteet == == Aiheesta muualla == *Kyoto Encyclopedia of Genes and Genomes (KEGG): Succinimide *ChemBlink: Succinimide Luokka:Heterosykliset yhdisteet
Egomania

Egomania on salanimi Ken Mikaelin (s. 1984) sarjakuva, josta on ilmestynyt Arktisen Banaanin kustantamana albumi Naurutalon vangit vuonna 2011. == Albumi == * == Aiheesta muualla == * Jukka Tilus: Mielisairaalafarssi. Kvaak.fi 26.8.2011. Luokka:Suomalaiset sarjakuvat
Treat Huey

Treat Conrad Huey (s. 28. elokuuta 1985 Washington (DC), Yhdysvallat) on filippiiniläinen tennispelaaja. Huey aloitti ammattilaisuransa vuonna 2008. Nelinpeliin keskittynyt Huey on sijoittunut ATP-maailmanlistalla parhaimmillaan sijalle 20 maaliskuussa 2014. Hän on voittanut urallaan viisi ATP-turnausta. Huey saavutti ensimmäisen turnausvoittonsa ATP-kiertueen nelinpelissä vuonna 2012 voitettuaan Dominic Inglotin parina Washingtonissa pelatun turnauksen loppuottelussa Kevin Andersonin ja Sam Querreyn.Toisen turnausvoittonsa hän otti Inglotin kanssa lokakuussa 2013 Baselissa ja kolmannen kesäkuussa 2014 Eastbournessa. Toukokuussa 2015 Huey voitti Cascaisin turnauksen Scott Lipskyn kanssa ja syyskuussa 2015 Pietarin turnauksen Henri Kontisen kanssa. Huey on päässyt Grand Slam -turnauksissa parhaimmillaan puolivälieriin Yhdysvaltain avoimissa 2013 ja Australian avoimissa 2014. Molemmilla kerroilla hänen parinaan pelasi Dominic Inglot. Huey on edustanut Filippiinejä Davis Cupissa vuodesta 2009 lähtien. == Lähteet == == Aiheesta muualla == * Luokka:Filippiiniläiset tennispelaajat Luokka:Vuonna 1985 syntyneet Luokka:Elävät henkilöt
TriStar Pictures

TriStar Pictures, Inc. (muodossa Tri-Star vuoteen 1991 saakka) on yhdysvaltalainen elokuvia tuottava ja levittävä yritys, joka kuuluu Columbia Picturesin osana Sony Picturesin omistamaa Columbia TriStar Motion Picture Groupia. Yrityksen perusti vuonna 1982 silloinen Columbia Picturesin ylemmän johdon toimihenkilö Victor Kaufman. ==Lähteet== Luokka:Yhdysvaltalaiset elokuvayhtiöt Luokka:Sony
Laakeriöljy

Laakeriöljy voi tarkoittaa seuraavia asioita: * laakerin (kone-elin) voiteluun käytetty öljy * laakeripuun lehdistä puristettava öljy, myös laakerinlehtiöljy, jota käytetään kosmetiikassa ja elintarviketeollisuudessa; erikseen on vielä laakerinmarjaöljy, joka puristetaan laakeripuun marjoista ja käytetään kosmetiikassa ==Kirjallisuutta== Facta 2001 s. 516-518
Björkhamre

Björkhamre on entinen kauppala Keski-Ruotsissa Gävleborgin läänissä ja Hälsinglandin maakunnassa. Hedenin, Björktjäran ja Hamren kyliin Bollnäsin maalaiskunnassa perustettiin vuonna 1919 Björkhamren taajaväkinen yhdyskunta. Taajaväkinen yhdistyskunta erotettiin maalaiskunnasta Björkhamren kauppalaksi vuonna 1923. Björkhamre ympäröi Bollnäsin kauppalaa kokonaan pohjoisessa ja lännessä. Bollnäs ja sitä pienempi Björkhamren kauppala yhdistettiin vuonna 1942 Bollnäsin kaupungiksi. Nykyään alue on osa Bollnäsin kuntaa. Luokka:Ruotsin kauppalat Luokka:Bollnäsin kunta
Riivaajat (elokuva)

Riivaajat (Ossessione) on Luchino Viscontin ohjaama vuonna 1943 ensi-iltansa saanut italialainen elokuva. James M. Cainin romaaniin Vahinko kello kaulassa perustuvaa elokuvaa pidetään usein Italian ensimmäisenä neorealistisena elokuvana. == Tuotanto == Visconti työskenteli Jean Renoirin kanssa ennen omaa ohjausuraansa. Toscan valmistuttua 1941 Visconti päätti ohjata itse seuraavan elokuvansa. Giuseppe De Santisin, Pietro Ingraon ja Mario Alicatan kanssa hän teki useita käsikirjoitusluonnoksia, joista osan sensorit kuitenkin hylkäsivät. Viscontin ensimmäisen elokuvan pohjaksi tuli lopulta James M. Cain romaani Vahinko kello kaulassa, jonka ranskankielisen käännöksen hän oli saanut Renoirilta elokuvan Virta kuvausaikana. Visconti, De Santis, Alicata ja Gianni Puccini viimeistelivät käsikirjoituksen vuosien 1941–1942 aikana. Käsikirjoituksen tuottamiseen osallistui myös muita kirjoittajia, kuten Alberto Moravia.Bacon, s. 14–15. Käsikirjoitus, joka tunnettiin vielä nimellä Paluda, sai ennakkosensuurin jälkeen hyväksynnän. Se hyväksyttiin todennäköisesti, koska sensorit uskoivat elokuvan olevan melodraama, jonka opetus on, että ”rikos ei kannata”. Elokuvan käsikirjoittajat olivat kuitenkin eri mieltä elokuvan luonteesta, ja nykyään ei ole täyttä varmuutta siitä, mikä on Viscontin ja mikä on muiden panos elokuvan käsikirjoitukseen. Alicatan mukaan hän, De Santis ja Puccini tekivät pääosan poliittisista viittauksista, joista osaa Visconti kuitenkin muutti. Visconti puolestaan ohjasi elokuvaa enemmän yhteiskunnallisesti huomioivan melodraaman puoleen, kun muut käsikirjoittivat olisivat halunneet elokuvan olevan manifesti. Elokuva kuvattiin vuonna 1942, ja sen pääosissa olivat Clara Calamai ja Massimo Girotti. Naispääosaan Visconti oli ensin halunnut Anna Magnanin, mutta päätyi lopulta Calamaihin, sillä Magnani oli raskaana.Molitero, s. 235–236. == Ensi- ilta ja vastaanotto == Riivaajien ensi-ilta oli toukokuussa 1943 Benito Mussolinin pojan Vittorion järjestämässä tilaisuudessa. Reaktioista ensi-illan jälkeen on hieman ristiriitaista tietoa. Käsikirjoittaja De Santisin mukaan reaktio oli positiivinen ja Vittorio Mussolini olisi kehunut elokuvaa Viscontille esityksen jälkeen. Toisen usein esitetyn tarinan mukaan Vittorio olisi lähtenyt ensi-illassa kesken esityksen pois ja huutanut ”Tämä ei ole Italia!” Joka tapauksessa elokuva ei päässyt Italiassa kovinkaan laajaan esitykseen, ja kaikkialla se sai virkamiehiltä ja uskonnollisilta vaikuttajilta negatiivisen vastaanoton sen moraalittomuuden takia. Laajempaan levitykseen se pääsi vuonna 1945, kun sitä alettiin pitää neorealististen elokuvien edeltäjänä. The New York Timesin kriitikot valitsivat Riivaajat vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == * * === Viitteet === == Aiheesta muualla == * * Luokka:Neorealistiset elokuvat Luokka:Vuoden 1943 italialaiset elokuvat Luokka:Rikosdraamaelokuvat
Hiekan peitossa

Hiekan peitossa (Sous le sable) on vuonna 2000 ensi-iltansa saanut François Ozonin ohjaama elokuva, jonka pääosia esittävät Charlotte Rampling ja Bruno Cremer. == Juoni == Marie opettaa englanninkielistä kirjallisuutta pariisilaisessa yliopistossa ja on ollut 25 vuotta onnellisesti naimisissa Jeanin kanssa. Kesälomalla Etelä-Ranskassa Jean yhtäkkiä katoaa uidessaan, eikä häntä löydetä. Marie jatkaa elämäänsä Pariisissa ikään kuin mies olisi yhä elossa ja läsnä, mutta hänen mielenterveytensä alkaa järkkyä. == Lähteet == Luokka:Ranskalaiset draamaelokuvat Luokka:Vuoden 2000 ranskalaiset elokuvat Luokka:François Ozonin ohjaamat elokuvat
Skene

Skene voi tarkoittaa seuraavia asioita: * demoskene, on tietokoneharrastajien alakulttuuri, jossa keskitytään ohjelmoimaan tietokoneelle näyttäviä visuaalisia efekti- eli näytös- tai esittelyohjelmia, demoja. * Skene, vuonna 2004 valmistunut suomalainen elokuva * Musiikkiteatterikoulu Skene, oppilaitos Helsingissä * Skene, entinen kauppala Markin kunnassa * skene, antiikin Kreikan teatterinäyttämön takana oleva rakennus * Warez-skene, on maailmanlaajuinen, maanalainen, organisoitu merirosvoryhmien verkosto, joka on erikoistunut digitaalisen median hankkimiseen ja laittomaan julkaisemiseen ilmaiseksi ennen virallista myyntipäivää. Luokka:Täsmennyssivut
Rakkaus – Meno & paluu

Rakkaus - Meno & paluu (5 X 2 tai Cinq fois deux) on vuonna 2004 ensi-iltansa saanut François Ozonin ohjaama ranskalainen elokuva. == Juoni == Nuori aviopari Gilles ja Marion istuvat kuuntelemassa lakimiehen avioeropäätöstä. Sitten he varaavat yhteisen hotellihuoneen. Siitä juoni alkaa kulkea takaperin aikajärjestyksessä. Nähdään kireätunnelmainen illallinen, jonka Gilles ja Marion järjestivät Gillesin veljen ja tämän poikaystävän kunniaksi ja jossa Gilles vaikuttaa tunnustavan uskottomuutensa. Seuraavaksi siirrytään avioparin pojan synnytykseen, josta Gilles myöhästyi. Sitten nähdään heidän häänsä, ja lopuksi heidän tapaamisensa italialaisella rannalla. == Lähteet == Luokka:Ranskalaiset draamaelokuvat Luokka:Vuoden 2004 ranskalaiset elokuvat Luokka:François Ozonin ohjaamat elokuvat
Skene (Mark)

Skene on paikkakunta Länsi-Ruotsissa Markin kunnassa. Se kuuluu Kinnan taajamaan. Se sijaitsee Länsi-Götanmaan läänissä ja Länsi-Götanmaan maakunnassa. Skene on entinen kauppala ja entinen taajama. Skenen kauppala perustettiin vuonna 1951 ja liitettiin osaksi Markin kuntaa vuonna 1971. Skenen lähellä kunnassa sijaitsi myös toinen kauppala, joka oli nimeltään Kinna. Kinna on nykyään Markin kunnan keskustaajama. Skenen ja Kinnan taajamat kasvoivat yhteen vuonna 1970. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin kauppalat Luokka:Markin kunta
Stocksund

Stocksund on entinen kauppala Danderydin kunnassa Keski-Ruotsissa. Se sijaitsee Tukholman läänissä ja Uplannin maakunnassa. Stocksund on nykyään yksi Danderydin kunnan kunnanosista. Sen asukkaat luetaan osaksi kuntarajat ylittävää Tukholman taajamaa. Stocksundin kauppala perustettiin vuonna 1910 ja liitettiin Djursholmin kaupunkiin vuonna 1967. Vuonna 1971 Djursholmin kaupunki ja Danderydin kauppala yhdistettiin nykyiseksi Danderydin kunnaksi. Stocksundin kauppalalla oli käytössään oma vaakuna. Kuva:Stocksund- vapen.svg|Stocksundin kauppalan vaakuna ==Aiheesta muualla== Luokka:Ruotsin kauppalat Luokka:Danderydin kunta
Limhamn

Limhamn on entinen kauppala ja nykyinen asuinalue Malmön kaupunkitaajamassa Etelä-Ruotsissa.Malmö stad: Limahmn-Bunkeflo (Asukasluku faktalaatikon kohdasta "En av tio stadsdelar", muut kohdasta "Historik".) Siellä on 24 706 asukasta. Alue kuuluu Malmön kuntaan, Skånen lääniin ja Skånen maakuntaan. Asuinalue sijaitsee Juutinrauman rannalla Malmön länsiosassa ja kuuluu Limhamn-Bunkeflon kaupunginosaan. Limhamnin taajaväkinen yhdyskunta perustettiin vuonna 1886 Hyllien maalaiskuntaan. Vuonna 1906 taajaväkinen yhdyskunta muutettiin Limhamnin kauppalaksi. Kauppala liitettiin Malmön kaupunkiin vuonna 1915. ==Lähteet== ==Aiheesta muualla== * Limhamn-Bunkeflo Malmön kaupungin sivuilla Luokka:Ruotsin kauppalat Luokka:Ruotsin kaupunginosat Luokka:Malmön kunta
Krylbo

Krylbo on entinen kauppala Avestan kunnassa Keski-Ruotsissa. Se sijaitsee Taalainmaan läänissä ja Taalainmaan maakunnassa. Krylbo ei aiemmin muodostanut omaa taajamaa, vaan sen asukkaat luettiin osaksi Avestan taajamaa. Vuodesta 2015 Krylbo kuitenkin muodostaa oman taajaman. Krylbo on aikaisemmin ollut kauppala vuodesta 1919 vuoteen 1967, jolloin se liitettiin silloiseen Avestan kaupunkiin. Kauppalalla oli käytössään oma vaakuna. Kuva:Krylbo vapen.svg|Krylbon kauppalan vaakuna Luokka:Ruotsin kauppalat Luokka:Avestan kunta
Iivo Hallakorpi

Iivo Artur Hallakorpi, vuoteen 1935 Schröder, (3. syyskuuta 1873 Liperi – 5. lokakuuta 1951 Helsinki) oli suomalainen agronomi, maanviljelystekniikan insinööri ja Teknillisen korkeakoulun maanviljelysteknologian professori.Otavan Iso tietosanakirja, osa 3, palsta 204. Otava, 1968.60-vuotias. Prof. I. A. Hallakorpi, Helsingin Sanomat, 03.09.1933, nro 235, s. 10, Kansalliskirjaston digitaaliset aineistot ==Henkilöhistoria== Hallakorven vanhemmat olivat sotakomissaari Aron Schroeder ja Mathilde Emilie Jankowsky. Hän pääsi ylioppilaaksi Kuopion lyseosta 1891. Hallakorpi valmistui maanmittausinsinööriksi Polyteknillisestä opistosta 1891, agronomiksi Mustialasta 1894 ja maanviljelystekniikan insinööriksi 1897. Hallakorpi oli opettajana Osaran maanviljelys ja maamieskoulussa 1897–1899 ja Maamies-lehden päätoimittajana 1900–1902. Hän oli sen jälkeen v.t. maanviljelysinsinöörinä Sortavalassa ja Helsingissä ja vakinaisena maanviljelysinsinöörinä Ouluun vuodesta 1905, Turussa 1907 ja Helsingissä vuodesta 1907. Hallakorpi oli Asutushallituksen asutusneuvoksena 1918–1923 ja toimi Polyteknillisen opiston ja Teknillisen korkeakoulun maanviljelystekniikan opettajana 1907–1922. Hän oli maanviljelystekniikan virkaatekevänä ja sittemmin vakinaisena professorina 1923–1940. Hallakorpi oli muun muassa salaojituskomitean puheenjohtajana, maanparannustöiden komitean jäsenenä, perusparannuslainakomissionin puheenjohtajana, agronomilaitoksen uudistamista suunnittelemaan asetetun komitean jäsenenä sekä puheenjohtajana, valtion konekoetuslautakunnan jäsenenä ja puheenjohtajana sekä maatalouskoetoimintakomitean asiantuntijana. Hallakorpi oli naimisissa 1900–1940 Elin Aschanin (k. 1940) kanssa. ==Julkaisuja== Nimellä I. A. Schroeder: * Om bevattningsmetoderna : föredrag . Nylands och Tavastehus läns Landtbrukssällskap, Helsingfors 1913 Nimellä I. A. Schroeder-Hallakorpi: * Tauluja kuutiomäärien laskemiseksi ojitus- ja kuivatustöissä - Tabeller för beräkning av kubikinnehåll vid avdiknings- och torrläggningsarbeten. Suomen senaatti, Helsinki 1912 *Maan kuivatus : kuivatus, avo-ojitus, salaojitus, yhteiset kuivatustyöt. WSOY 1917 *Salaojitus : lyhyt esitys salaojituksen merkityksestä voimaperäisessä maanviljelyksessä ja salaojitustöitten suorittamisesta. WSOY 1918 Nimellä I. A. Hallakorpi: * Väestön sijoittaminen asutustoiminnan avulla. Porvoo 1922 * Kustannusten teknillinen suoritus maanparannusyrityksissä. Suomen maataloustieteellisen seuran julkaisuja Vihko n:o 10. Helsinki 1923 * Maanviljelysinsinöörien opetus Saksassa ja meillä. Porvoo 1925 * Salaojituskokeista ja niiden suunnittelusta pohjoismaissa. Porvoo 1927 * Maatalouden vesirakennus. WSOY 1932 * Maatalouden vesirakennus 2, Perusparannusten arvioiminen ja kustannusten jako maankuivatusyrityksissä. Tekijä, Helsinki 1932 ==Lähteet== Luokka:Suomalaiset insinöörit Luokka:Teknillisen korkeakoulun professorit Luokka:Suomalaiset professorit Luokka:Vuonna 1873 syntyneet Luokka:Vuonna 1951 kuolleet
Joint Security Area (elokuva)

Joint Security Area (, televisioesityksessä suomeksi myös JSA – turvallisuusvyöhyke) on vuonna 2000 ensi-iltansa saanut Chan-wook Parkin ohjaama eteläkorealainen elokuva. == Lähteet == == Aiheesta muualla == * * Luokka:Eteläkorealaiset elokuvat Luokka:Vuoden 2000 elokuvat
Skön

Skön on entinen kunta ja entinen kauppala Sundsvallin kunnassa Pohjois- Ruotsissa. Se sijaitsee Västernorrlandin läänissä ja Medelpadin maakunnassa. Osa entisen kunnan ja kauppalan alueen asutuksesta kuuluu Sundsvallin taajamaan, mutta alueella sijaitsevat myös Tunadalin, Sundsbrukin ja Johannedalin taajamat. Skönin maalaiskuntaan perustettiin vuonna 1884 Skönsmonin taajaväkinen yhdyskunta ja kymmenen vuotta myöhemmin vielä Gångvikenin ja Skönsbergin taajaväkiset yhdyskunnat. Skönsmon sijaitsee Sundsvallin keskustasta kaakkoon, Skönsberg puolestaan koilliseen. Nämä taajaväkiset lakkautettiin vuonna 1948, jolloin Skönsmonin alue liitettiin Sundsvallin kaupunkiin ja kunnan loppuosa muutettiin Skönin kauppalaksi. Vuonna 1965 myös Skönin kauppala liitettiin Sundsvallin kaupunkiin, josta vuonna 1971 tuli Sundsvallin kunta. Skönin kauppalalla oli käytössään oma vaakuna. Kuva:Skön vapen.svg|Skönin kauppalan vaakuna Luokka:Ruotsin kauppalat Luokka:Sundsvallin kunta
Juho Hallenberg

Johan ”Juho” Hallenberg (11. kesäkuuta 1860 Viipurin pitäjä – 28. marraskuuta 1926 Viipuri) oli suomalainen kauppaneuvos (1915). Hallenberg perusti vuonna 1892 Viipuriin vilja- ja siirtomaatavaroita myyvän vähittäis- ja tukkukaupan. Hänellä oli myös mylly- ja sahatoimintaa vuodesta 1892 Saarelan kartanon alueella, Kellomäellä ja Räisälän kartanon alueella. Vuodesta 1944 yrityksen kotipaikka oli Helsinki. Yritys siirtyi myöhemmin Suomen Matkailijayhdistyksen omistukseen.Otavan Iso tietosanakirja, Otava 1968, osa 3, p. 306 ==Lähteet== Luokka:Suomalaiset kauppiaat Luokka:Kauppaneuvokset Luokka:Vuonna 1860 syntyneet Luokka:Vuonna 1926 kuolleet
Frösö

Frösö on entinen kauppala Östersundin kunnassa Pohjois-Ruotsissa. Se sijaitsee Jämtlandin läänissä ja Jämtlandin maakunnassa Frösön-nimisellä saarella Storsjön-järvessä. Saarella sijainnut taajama oli myös nimeltään Frösön. Se kasvoi yhteen ensin Vallan taajaman ja vähän myöhemmin myös Östersundin kaupunkitaajaman kanssa. Frösön maalaiskunta muutettiin Frösön kauppalaksi vuonna 1947. Kauppala liitettiin osaksi Östersundin kuntaa vuonna 1971. Kauppalalla oli käytössään oma vaakuna. Kuva:Frösö vapen.svg|Frösön kauppalan vaakuna ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin kauppalat Luokka:Östersundin kunta
Persepolis (elokuva)

Persepolis (Persepolis) on vuonna 2007 ensi-iltansa saanut Vincent Paronnaud’n ohjaama animaatioelokuva, joka perustuu Marjane Satrapin omaelämäkerralliseen sarjakuvateokseen. == Ääninäyttelijät == Näyttelijä Rooli Chiara Mastroianni Marjane Satrapi Catherine Deneuve rouva Satrapi, Marjanen äiti Danielle Darrieux Marjanen isoäiti Simon Abkarian herra Satrapi, Marjanen isä Gabrielle Lopes Marjane Satrapi lapsena == Lähteet == Luokka:Ranskalaiset animaatioelokuvat Luokka:Vuoden 2007 ranskalaiset elokuvat Luokka:Elämäkertoihin ja muistelmiin perustuvat elokuvat Luokka:Sarjakuviin pohjautuvat elokuvat
John Young (uimari)

John H. Young Jr. (12. tammikuuta 1917 Somerset - kesäkuu 2006 Pembroke) oli bermudalainen uimari. Hän osallistui Berliinin olympialaisissa 1936 100 metrin vapaauintiin, jossa hän jäi alkueränsä viimeiseksi ja karsiutui. Young kilpaili myös 4 × 200 metrin vapaauintiviestissä, jossa Bermudan joukkue putosi niin ikään alkuerissä. == Lähteet == * Youngin profiili sports- reference.com -sivustolla === Viitteet === Luokka:Bermudalaiset uimarit Luokka:Vuonna 1917 syntyneet Luokka:Vuonna 2006 kuolleet
John Young

John Young -nimisiä henkilöitä ovat tai ovat olleet: * John Young (1764–1825), yhdysvaltalainen uudisraivaaja * John Young (1807–1876), brittiläinen diplomaatti ja poliitikko, Lisgarin paroni, Kanadan kenraalikuvernööri 1869–1872 * John Young (1916–1996), skotlantilainen näyttelijä * John Young (1917–2006), bermudalainen uimari * John Young (1930–2018), yhdysvaltalainen astronautti * John Young (s. 1934), kanadalainen maahockeypelaaja * John Young, yhdysvaltalainen poliitikko, New Yorkin kuvernööri * John Young, skotlantilainen poliitikko * John Young (s. 1956), brittiläinen kosketinsoittaja ja laulaja * John A. Young (s. 1932), yhdysvaltalainen liikemies * John Andrew Young (1916–2002), Texasissa vaikuttanut yhdysvaltalainen poliitikko * John Dragon Young (1949–1996), hongkongilainen Kiinan historian tutkija * John Duncan Young (1823–1910), Kentuckyssa vaikuttanut yhdysvaltalainen poliitikko * John Orr Young (1886–1976), yhdysvaltalainen mainostyöntekijä * John Paul Young (s. 1950), australialainen laulaja * John Russell Young (1840–1899), yhdysvaltalainen toimittaja ja kirjailija * John Sacret Young (s. 1947), yhdysvaltalainen ohjaaja ja kirjailija * John Zachary Young (1907–1997), brittiläinen eläintieteilijä.
Hideaki Nagai

Hideaki Nagai (s. 5. syyskuuta 1983) on japanilainen yhdistetyn hiihtäjä. Nagai sijoittui Val di Fiemmen MM-kilpailujen 2013 suurmäen Gundersen- kilpailussa viidenneksi. Pyeongchangin olympialaisissa 2018 hän oli suurmäen Gundersen-kilpailussa kahdestoista ja normaalimäen Gundersen-kilpailussa neljästoista. Seefeldin MM-kilpailuissa 2019 Nagai oli suurmäen Gundersen- kilpailussa seitsemästoista. Pekingin olympialaisissa 2022 Nagai saavutti pronssia joukkuekilpailussa ja sijoittui suurmäen Gundersen-kilpailussa 31:nneksi. Nagai kilpaili maailmancupissa ensimmäisen kerran Val di Fiemmen penalty racessa helmikuussa 2012. Ensimmäiset maailmancupin pisteensä hän saavutti kaksi päivää myöhemmin gundersen-kilpailussa, jossa hän sijoittui 18:nneksi. Kymmenen parhaan joukkoon hän sijoittui ensimmäisen kerran oltuaan kahdeksas Seefeldissä tammikuussa 2013. Parhaimmillaan hän on sijoittunut kuudenneksi Sapporossa helmikuussa 2017. == Lähteet == Luokka:Japanilaiset yhdistetyn hiihtäjät Luokka:Japanilaiset olympiamitalistit Luokka:Vuonna 1983 syntyneet Luokka:Elävät henkilöt
Miss FBI – aseistettu ja ihana

Miss FBI – aseistettu ja ihana () on vuonna 2005 ensi-iltansa saanut John Pasquinin ohjaama elokuva, joka on jatkoa elokuvalle Miss Kovis. ==Lähteet== Luokka:Vuoden 2005 yhdysvaltalaiset elokuvat
Matthias Hallenius

Matthias Hallenius (1699–1748) oli suomalainen kielitieteilijä. Hän oli vuodesta 1737 Turun akatemian heprean ja kreikan kielten dosentti ja jumaluusopin apulainen vuodesta 1738. Hänen väitöskirjansa vuodelta 1737 oli De Borea-Fennica, ja siinä hän esitti gootin kielestä sanoja, joilla on muoto- ja merkitysvastineet suomen kielessä. Halleniuksen rinnastuksista useimmat pitävät paikkansa. Hänellä oli kuitenkin aikakauden yleisiä näkemyksiä muun muassa siitä, että gootit olisivat germaanistunut suomalainen kansa ja että heprea on suomen kantakieli sekä että muun muassa saamen kieli, viro ja slaavilaiset kielet polveutuvat suomen kielestä.Otavan Iso tietosanakirja, Otava 1968, osa 3, p. 306 Halleniuksen veli oli paikallishistorioitsija Gregorius Hallenius. ==Lähteet== Luokka:Suomalaiset kielitieteilijät Luokka:Turun akatemian professorit Luokka:Vuonna 1699 syntyneet Luokka:Vuonna 1749 kuolleet Luokka:Suomalaiset professorit